rlitschk/wikidir huggingface dataset:
De Oscars 1931 weern an’n 10. November 1931 in’n Biltmore Hotel in Los Angeles vergeven. Dat weer dat veerte mol, dat de Oscars utdeelt worrn sünd. Uttekent weern dormit Filmen, de in de Tiet twüschen den 1. August 1930 un den 31. Juli 1931 rutkamen sünd. Modereert worrn is de Vergaav vun Lawrence Grant. De meisten Oscars, neemlich dree, hett de Film Cimarron kregen. De weer mit söven Kategorien ok an’n fakensten nomineert. Cimarron (dt.: Pioniere des wilden Westens) vun RKO Radio East Lynne vun Fox The Front Page vun The Caddo Company Skippy vun Paramount Publix Trader Horn vun Metro-Goldwyn-Mayer Lionel Barrymore för A Free Soul (dt.: Der Mut zum Glück) Jackie Cooper för Skippy Richard Dix för Cimarron (dt.: Pioniere des wilden Westens) Fredric March för The Royal Family of Broadway Adolphe Menjou för The Front Page Marie Dressler för Min and Bill (dt.: Die fremde Mutter) Marlene Dietrich för Morocco (dt.: Marokko) Irene Dunne för Cimarron (dt.: Pioniere des wilden Westens) Ann Harding för Holiday Norma Shearer för A Free Soul (dt.: Der Mut zum Glück) Norman Taurog för Skippy Clarence Brown för A Free Soul (dt.: Der Mut zum Glück) Lewis Milestone för The Front Page
Vidal Sassoon CBE (* 17. Januar 1928 in London; † 9. Mai 2012 in Los Angeles, Kalifornien) weer en britisch Friseur un Ünnernehmer. In de 1960er Johren wurr he för dat Entwickeln vun den „geometrischen Stil“ weltbekannt. He stamm ut arm Verhältnissen in den Londoner East End, entwickel sück aber in dat London vun de 1950er un 1960er Johren to een vun de an' meesten anseggt Friseure. De Bekanntschap mit de as Utfinnerin vun den Minirock gellend Modedesignerin Mary Quant hett hüm en Kundenkrink vun Models, Schauspelerinnen un de High Society upslooten. Later hett he en Reeg vun Hoorsalons in dat Vereente Könikriek un den USA ünner den Naam Vidal Sassoon apen maakt un hett spoodriek en nah hüm nömmt Hoorpleegserie up den Markt brocht. In sien Jöögd nehm Sassoon, de ut en old sephardischen Familie stammt, up israeelsch Siet an' Eersten Araabsch-Israeelschen Krieg (1948) deel. In latere Johren hett he mehrere Stiften un 1982 dat Vidal Sassoon International Centre for the Study of Antisemitism an de Hebräisch Universität Jerusalem grünnd. 2009 wurr Sassoon to'n Commander of the British Empire nömmt. He hett toletzt in Kalifornien leevt. 2010: Vidal. The Autobiography, Verlag Macmillan, London 2010 ISBN 978-0-230-74689-3 Vidal Sassoon. Mehr
Skippy betekent Skippy, US-amerikaanschen Speelfilm ut dat Johr 1931, Skippy, austraalsche Feernsehreeg ut dat Johr 1967, Skippy, US-amerikaanschen Speelfilm ut dat Johr 2001, Skippy, US-amerikaansche Comicreeg vun 1923–1945, Skippy Williams (1916–1994), Jazz-Saxophon-Speler. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Nikolaus IV. (* 30. September 1227 in Lisciano (Oortsdeel vun Ascoli Piceno); † 4. April 1292 in Rom) weer van‘ 22. Februar 1288 bit to sien Dood Paapst. Boren as Girolamo Masci d’Ascoli is he all fröh in den Orden vun de Franziskaner intreden un wurr 1272 Provinzial vun Dalmatien un 1274 Ordensgeneral. An‘ 12. März 1278 wurr he to’n Kardinalpreester vun Santa Pudenziana un an‘ 12. April 1281 to’n Kardinalbischop vun Palestrina makt. Nah den Dood vun sien Vorgänger Honorius IV. keem dat to en meest eenjohrig Sedisvakanz. De keem aber nich dör en Uneenigkeit in dat Kardinalskollegium tostannen, sonnern dör de dormals in Rom ümgahn Malaria, an de eenig Kardinäle storven sünd un dat Konklave för en Tiet lang ünnerbraken hett. Nikolaus IV. weer de eerste Franziskaner, de to’n Paapst wählt wurrn weer, man weer ok Nikolaus III. as en vun sien unmiddelbor Vörgänger Mäzen un Früend vun den Orden. De nee Paapst sett de Sizilienpolitik vun sien Vorgänger fort un hett dat Affseehn vun Karl II. vun Neapel vun de Kroon vun Sizilien för ungültig verklort. Dör den Verdrag vun Champfranc an‘ 28. Oktober 1288 keem Karl II. free. He harr sück in de Verdrag ok verplicht,
Mauritz Detten (* 14. September 1767 in Mönster; † 30. April 1829 in Echternach) weer en Dokter un Perfesser ut Mönster. Detten hett an de Universität Mönster Medizin studeert un dor an’n 17. Dezember 1791 sien Dokter maakt. 1795 is he Perfesser för Physiologie un Anthropologie an de Universität Mönster worrn un is dor bet 1803 bleven. An’n 7. Januar 1803 is he na Luxemborg kamen. Dor hett he an’n 29. November 1804 Marie-Barbe Noppeney (* 24. Juli 1763 in Luxemborg; † 25. November 1833 in Echternach) freet un denn as Dokter un as Persepter arbeidt. Detten weer 1794 de eerste, de op en Reis dör dat Nedderstift Mönster markt hett, wat för en afsünnerliche Spraak (dat Saterfreesch) in dat Saterland snackt warrt. Blicke in die Theorie und Praxis der jetzigen Arzneiwissenschaft, als Einleitung zu einer Abhandlung über das Blutlassen. Chemnitz 1792. Einleitung und Plan zu meinen physiologischen Vorlesungen. Fr. Theissing, Münster 1795, 57 S. Programm zu den anthropologischen Vorlesungen. Aschendorf, Münster 1796, 20 S. Kurzer Unterricht von den Gesundbrunnen überhaupt; nebst vorläufiger Anzeige eines neuentdeckten eisenhaltig-salinischen Schwefelbrunnens zu Tatenhausen, von Mauritz Detten, Prof d. Physiol. Theissing, Münster 1799, 152 S. Reisebemerkungen über das Niederstift Münster im Jahre 1794. In:
Trainspotting betekent Train Spotting, dat Bekieken vun Iesenbahntöög as Hobby, Trainspotting, Roman vun Irvine Welsh ut dat Johr 1993, Trainspotting, Independentfilm na den Roman ut dat Johr 1996. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Trainspotting is de Titel vun en Filmdrama vun den britischen Speelbaas Danny Boyle ut dat Johr 1996. Bi den FIlm hannelt sik dat üm de Verfilmen vun den Roman Trainspotting vun Irvine Welsh ut dat Johr 1993. De Film hannelt vun en Heroin-Clique in Leith, en Stadtdeel vun de schottischen Hööftstadt Edinburgh. Vertellt warrt de Geschicht vun den jungen Mark Renton, en Junkie, de glieks to Anfang vun’n Film un denn jümmer wedder versöcht, vun’n Heroin lostokamen. Sien Frünnen staht em dorbi aver jümmer wedder in’n Weg, un so gifft dat in den helen Film an sik kuum mol en Tiet, in nich jichtens en Oort vun Drogen innahmen warrt – mit Utnahm vun’n Sluss, as he mit sien Frünnen 16.000 Pund ut en Heroinhannel klaut un dormit en nee Leven anfangen will. As Drogenjunkies speelt de Frünnen Renton, Spud un Sick Boy jümmer wedder mit den Dood, wiel se to glieken Tiet vull vun Energie un Levensfreid sünd. Dat Elend un de Noot vun de Sucht warrt op männige sichtbor: Dat Baby vun en Fründin blifft dood, vunwegeen dat se sik in ehrn Ruusch nich üm dat Kind sorgt, wiel de naive Tommy vun Aids un Toxoplasmoos vör de
Songrim (koreaansch 평양) is en Havenstadt ganz in’n Noordwesten von de Provinz Noord-Hwanghae in Noordkorea. De Stadt hett 128.831 Inwahners (Stand 2008) op en Rebeed von 64,59 km² un liggt an’n Taedong. In de Johren 1910 hett Mitsubishi en Stahlwark in de Stadt anleggt. Von Songrim löppt de Songrim-Iesenbahnlien na Hwangju. Songrim is indeelt in 19 Naverschoppen un söss Dörper. Koordinaten:38° 44′ N, 125° 38′ O
Cimarron oder Cimarrón betekent Cimarrón, in’t latienamerikaansch Spaansch en wild Beest oder weglopen Huusdeert, Cadillac Cimarron, Fohrtüüch vun Cadillac, Cimarron, Roman vun Edna Ferber, Cimarron, Film vun Wesley Ruggles ut dat Johr 1931, Cimarron, Western vun Anthony Mann ut dat Johr 1960, Cimarrón, Stadt in Argentinien, Cimarron County, Kreis in Oklahoma, USA, Cimarron, Stadt in Arizona, USA, Cimarron, Stadt in Colorado, USA, Cimarron, Stadt in Kalifornien, USA, Cimarron, Stadt in Kansas, USA, Cimarron, Stadt in New Mexico, USA, Cimarron City, Stadt in Oklahoma, USA, Cimarron Hills, Stadt in Colorado, USA, Cimarron Hills, Barg in Arizona, USA, Cimarron River, Stroom in de USA, de in’n Arkansas River münnt, Cimarron River, Stroom in New Mexico, USA, de in’n Canadian River münnt, Cimarron River, Stroom in Colorado, USA, de in’n Gunnison River münnt. Kiek ok bi: Cimarron Township. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Oscars 1932 sünd an’n 18. November 1932 in’t Ambassador Hotel in Los Angeles vergeven worrn. Dat weer de föffte Oscar-Vergaav, bi de Filmen ut de Tiet twüschen den 1. August 1931 un den 31. Juli 1932 uttekent worrn sünd. Bi disse Vergaav weern to’n eersten mol ok Kortfilmen ehrt, för de dat dree ne’e Kategorien geven hett. Walt Disney hett dit Johr de eersten beiden vun sien alltohopen 26 Oscars wunnen. Modereert weer de Vergaav vun Conrad Nagel. De meisten Oscars (je twee) güngen an de beiden Filmen Bad Girl un The Champ, an fakensten nomineert (je veer mol) weern de beiden Filmen Arrowsmith un The Champ. Grand Hotel (dt.: Menschen im Hotel) vun (Metro-Goldwyn-Mayer) Arrowsmith vun Samuel Goldwyn Productions Bad Girl vun Fox The Champ (dt.: Der Champ) vun Metro-Goldwyn-Mayer Five Star Final (dt.: Spätausgabe) vun First National One Hour with You (dt.: Eine Stunde mit Dir) vun Paramount Publix Shanghai-Express vun Paramount Publix The Smiling Lieutenant (dt.: Der lächelnde Leutnant) vun Paramount Publix Frank Borzage för Bad Girl Josef von Sternberg för Shanghai-Express King Vidor för The Champ (dt.: Der Champ) Wallace Beery för The Champ (dt.: Der Champ) un Fredric March för Dr. Jekyll and Mr.
Christine „Chris“ O’Neil (* 19. März 1956 in Newcastle, New South Wales is en ehmalige austraalsch Tennisspelerin. 1978 wunn se as Nummer 112 up de Weltranglist as eerst unsett un as letzt astraalsch Spelerin bi de Australian Open in' Dameneenzel tegen de Amerikanerin Betsy Nagelsen mit 6:3 un 7:6. Dat weer ok hör eenzig Titel in' Profitennis. Hör hööchste Weltranglistenpositschoon in' Dameneenzel reck se mit Nummer 80 in dat sülvig Johr. 1983 weer se in dat Damendüppel mit Pam Whytcross Sieger bi dat Turnier in Tokio. Mit hör Bröer William O’Neil bedrifft se hüüd de O'Neils School of Tennis. WTA-Profil ITF-Profil
Pam Whytcross (* 25. November 1953) is en ehmalge austraalsch Tennisspelerin. Whytcross kunn 1983 insgesamt dree WTA-Düppeltitel winnen, dorvan twee mit hör Partnerin Chris O'Neil. Se stunn todem in dat Australian Open 1978 in' Düppel verlor aber an de Siet vun hör Partnerin Naoko Satō ut Japan tegen dat Poor Betsy Nagelsen / Renáta Tomanová mit 5:7, 2:6. WTA-Profil (engelsch) IRF-Profil (engelsch)
Uwe Biester (* 3. September 1948 in De Lee) is en düütsch Kommunalpolitiker un Liddmaat vun den Landdag in Neddersassen. Nah dat Abitur in Otterndörp hett Biester sien Wehrdeenst in Stood un Hamborg afleist. Dornah hett he Jura an de Universitäten in Tübingen, Genf und Mönster studeert. Nah de Promotion un dat tweet Staatsexamen is he siet 1977 as Afkaat un siet 1990 ok as Notar tätig. Doröver herut is Biester in mehreren Upsichtsräät (u. a. Gas- un Elektrizitätswarken Willemshaven) vertreden. He is verheiraadt un hett twee Kinner. He is Liddmaat vun dat Corps Rhenania Tübingen Siet 1980 is Biester Liddmaat vun de CDU. Van 2000 bit 2002 weer he Kreisvörsitter vun de CDU Willemshaven. Van 1981 bit 2006 hörr he den Raat vun de Stadt Willemshaven an. Van 1984 bit 1998 weer he Biordneter un Vörsitter vun de CDU-Ratsfraktschoon. 1998 truck Biester över de CDU-Landeslist in den Neddersasschen Landdag in. Bi de Landdagswahlen 2003 hett he dat Direktmandat in' Wahlkreis Willemshaven halt, dat he bi de Wahlen 2008 verteidigen kunn. Biester is siet 1998 rechtspolitisch Spreker vun de CDU Landdagsfraktschoon. In' November 2011 hett Biester mitdeelt, dat he sück bi de nächst Landdagswahl 2013 nich mehr to Wahl stellen
Adam Greenberg (* as Adam Grinberg 1939 in Krakau, Polen) is en US-amerikaansche Kameramann. De in Polen borene Greenberg is in Tel Aviv opwossen. In’t Johr 1958 füng he as Techniker in en Filmlabor an. Af 1961 hett he denn as Kameramann arbeit, wobi he toeerst mit Dokumentarfilmen, Narichtensennen un Warffilmen anfüng. Af 1970 weer he ok bi Speelfilmen vun bekannte israeelsche Speelbasen as Moshe Mizrahi, Menahem Golan un Boaz Davidson. Dör den unvermodten Spood vun Davidson sien Eskimo Limon (dt.: Eis am Stiel) vun 1977 is Greenberg denn ok internatschonal bekannt worrn. Sien eerste grote US-amerikaansche Produkschoon weer 1979 The Big Red One. Een Johr later, 1980, is Greenberg in de USA ümsiedelt un füng en Loopbahn in Hollywood an. 1986 hett he de US-amerikaansche Staatsbörgerschop annahmen. Sien eersten groten Spood in de Hollywood weer sien Arbeit bi James Cameron sien Terminator vun 1984. He hett dorna ünner vele naamhafte Speelbasen in tallrieke bekannte Filmen arbeit. Greenberg weer veermol för grote Filmpriesen vörslahn, hett bit hüüt (Mai 2012) aver noch keen winnen künnen. Nomineert weer he eenmol för Ghost un glieks dreemol för Terminator 2: Judgment Day. dorünner sogor ok för den Oscar in de Kategorie Best Kamera. Adam
Tal Farlow (eegentlich Talmage Holt Farlow; * 7. Juni 1921 in Greensboro, North Carolina; † 25. Juli 1998 in Manhattan) weer en US-amerikaansch Jazz-Gitarrist. Tal Farlow wurr an' 7. Juni 1921 in Greensboro, North Carolina boren. He fung in dat Öller vun acht Johren mit dat Gitarrespelen, wurr aber eerst mit 22 Profi. In de Tüschentiet hett he as Schillermaler arbeit. Sien professionelle Karriere fung an, as en Luftwapenstüttpunkt in Greensboro inricht wurr, wat dormals dwangslöpig dat Apenmaaken vun Musikclubs nah sück truck. Dor hett Farlow Speelerfohrung sammelt un tallriek Kuntakte knütt, de hüm bald nah New York trucken. 1947 hett he nit Dardanelle Breckenbridge arbeit, 1948 mit dat Trio vun Marjorie Hyams un 1949 mit dat Sextett vun Buddy DeFranco. Denn hett hüm Red Norvo in sien innovativ Trio mit den Bassisten Charles Mingus haalt, dat bit 1953 bestunn. Nah en Engagement bi Artie Shaw weer he 1954 un 1955 Liddmaat vun Norvo sien Quintett. In disse Tiet fallen eerste Upnahmen ünner eegen Naam. Tüschen 1956 un 1958 weer he Baas vun en eegen Trio mit den Pianisten Eddie Costa. Nah sien Ehe 1958 truck sück Farlow ut dat Musikgeschäft torüch un hett tonächst as Schillermaler arbeit. Sporadisch Gigs,
De Coushatta (ok Koasati) sünd en noordamerikaansch Indianervolk, dat överwiegend in de US-Bundsstaat Louisiana leevt. De meest Coushatta leevt in de Allen Parish nöördlich vun de Stadt Elton (Louisiana). En lüttgere Tall leevt in en Indianer-Reservat bi Livingston (Texas) mit den Alabama-Indianern tosommen. De Coushatta weern all immer Ackerbuern. Se hebbt Mais un anner Feldfrucht anbaut un hebbt hör Nehren dör Jagd ergänzt. In dat 20. Johrhunnert fungen se an, up Stammesland Ries antobauen un Stroomkrebse to tüchten. Se sünd ok bekannt dör hör Körvflechteree. De Spraak vun de Coushatta hörrt to de Familie vun de Muskogee-Spraaken un wurrd ok hüüd noch spraaken, ofschons se in de dat fröhe 21. Johrhunnert vun immer weniger jung Lüüd lehrt wurrd. Rediscovering America: The Legends and Legacy of Our Past, part 2: Indians Among Us (1992). Produktschoon un Regie: Jonathan Donald; schreven vun Roger Kennedy. Discovery Communications, Inc. List van Indianer up de noordamerikaansche Kontinent Sovereign Nation of the Coushatta Tribe of Louisiana official site Alabama-Coushatta Tribe of Texas official site
De Petrochemie (oder Petrolchemie; na (greeksch) petros = Fels un (lat.) oleum = Ööl) is dat Deelrebeet vun de Chemie, dat sik mit de Produkschoon Stoffen befaat, de op Eerdgas oder egente Frakschonen vun’t Eerdööl baseert. Wegen jemehr Afhangigkeit vun Naphtha sünd petrocheemsche Anlagen un Bedrieven faken in de Neeg vun Raffinerien boot worrn. De Crackkapazität in Düütschland liggt bi ruchweg 5,8 Millionen Tunnen, de europääsche Kapazität bi ruchweg 26,3 Millionen Tunnen. De Produzenten un Verbrukers vun Ethylen sünd faken över Ethylen-Pipelines mit’nanner verbunnen, üm ünnerscheedliche Produkschoonsmengden uttoglieken. De Pridukschoon in Westeuropa, Asien un Noord- un Süüdamerika legen 2006 bi üm un bi 55,3 Mio. Tunnen för Ethylen, bi 35,6 Mio. Tunnen för Propylen un bi 27,8 Mio. Tunnen för Benzol. De Ümsatz vun de Petrochemie in Düütschland weer 2007 ruchweg 66 Mrd. Euro. Dat wichtigste Verfohren vun de Petrochemie is dat so nöömte Steamcracken, bi dat Ethan, Fletiggas, Naphtha, Hydrowax, Gasööl oder annere dorför egente Kohlenwaterstoffen bi lütte Tietduern in’t Rebeet vun Millisekunnen (begäng sünd 200 bit 500 ms) un Temperaturen twüschen 800 un 850°C in’n Biwesen vun Waterdamp crackt warrt. De Gasphaas vun de Steamcrackprodukten bargt de cheemschen Grundstoffen Ethylen, Propylen, den C4-Snitt (vör allen Buten, Iso-Buten un
Gustave Flaubert [flo'bɛ:r] (* 12. Dezember 1821 in Rouen, Haute-Normandie; † 8. Mai 1880 in Canteleu, Haute-Normandie) weer en franzöösch Schriever, de vör allen as Romancier bekannt is. Flaubert is in Rouen (Normandie) as jünger Söhn vun den Chefdokter vun dat städtisch Krankenhuus upwussen un beleev, wiel de Deenstvilla vun sien Vader, as dat dormals begäng weer, an dat Krankenhuus grenzen dee, dat Lieden un Starven dor ut nächst Nähe mit. He gull as begabter Schöler, aber mit wenig Disziplin, de dat vörtruck, sien Tiet mit Lesen un Schrieven as mit Lernen to verbringen. To sien Früenden ut de Jöögd hörrn Louis Bouilhet, de sück later en gewissen Naam as Lyriker maaken dee, as ok de Bröer Laure Le Poittevin, de latere Moder vun Guy de Maupassant. In de Sömmerferien 1836 hett sück Flaubert in den normannschen Badeoort Trouville-sur-Mer in en wat öllere Fru, Élisa Schlesinger, verleevt, de hüm johrenlang as groo, nich to recken Leev beschäftigen un sien Schrieven inspireeren dee. Nah dat Baccalauréat fung he Drängen vun sien Vader en Jurastudium an, dat he aber upgeven dee, nahdem he 1843 en epileptischen Anfall kreegen harr. Dennoch hett he in disse Johren gröttere Reisen maakt, deren vörlöpig letzte hüm
Patti Yasutake (* 6. September 1953 in Kalifornien) is en japaansch-US-amerikaansche Film- un Feernsehschauspelersche. Yasutake is internatschonal vör allen bekannt worrn dör ehr Rull as Krankensüster Alyssa Ogawa in de Feernsehreeg Star Trek: The Next Generation. Anfungen hett se mit ehr Feernsehloopbahn in’t Johr 1985, as se in de Reeg T.J. Hooker optreden is. Se hett siether in mehr as föfftig Feernseh- un Filmprodukschonen mitspeelt. En gröttere Hööftrull hett se aver noch nich hatt. To Tiet leevt se in Hollywood. Yasutake hett bit hüüt (Mai 2012) noch keen Priesen wunnen. Se weer aver 1989 för den Independent Spirit Award in de Kategorie Best Nevendorstellersche nomineert för ehr Rull in den Film The Wash. Patti Yasutake in de Internet Movie Database (engelsch)
The Beach (op plattdüütsch so veel as „De Strand“) is de Titel vun en britisch-amerikaanschen Speelfilm ut dat Johr 2000 vun den Speelbaas Danny Boyle. De Film basseert op den Roman The Beach (dt.: Der Strand) vun den Englänner Alex Garland ut dat Johr 1996. De Hööftrull speelt Leonardo DiCaprio. De US-amerikaansche Student Richard Fischer maakt Urlaub in Thailand. In en rünnerkamen Hotel in Bangkok dröpt he en snaakschen Schotten, de sik sülvst Daffy Duck nöömt un en beten dörhen is. De beiden ünnerholt sik, wobi Daffy em vun dat vollkamen Eiland vertellt. Den nächsten Dag is Daffy dood, vunwegen dat he Sülvstmoord maakt hett. Man he lett en Landkoort för Richard torüch, de vun Hand tekent is. Dorop is de verstekene Strand intekent, de för normale Touristen nich to finnen is. Richard is neeschierig worrn, man he weet nich recht, woans he dorhen kamen schall. Dorüm fraagt he Étienne un Françoise, en franzöösch Poor, wat se tosamen mit em den paradiesischen Strand söken wüllt. Tosamen maakt se sik op’n Weg. Ünnerwegens lett Richard twee Amerikaners, Sammy un Zeph, de he op Ko Samui dröpt, en Kopie vun de Koort dor. Mit en hüert Boot kamt de dree toeerst na
The Beach betekent The Beach, Roman vun Alex Garland ut dat Johr 1996, The Beach, Film vun Danny Boyle ut dat Johr 2000 na den Roman. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Ralls Janet, Ralls Genet oder eenfach Ralls is en Soort vun’n Huusappel, de wohrschienlich al vör 1800 as Tofallssamling opkamen is. De Soort is noch ünner tallrieke annere Synonymen bekannt. Dat warrt vermood, dat de Naam Genet vun Edmond-Charles Genêt afleidt is. Dat weer en franzööschen Bottschopper in de USA wiel de franzööschen Revolutschoon. De Pomoloog Spencer A. Beach schall 1905 över disse Soort schreven hebben, dat se al mehr as hunnert Johren vörher to’n eersten mol bi M. Caleb Ralls in Amherst in Virginia sehn worrn is. De Ralls entwickelt dörsnittlich kräftige Bööm, mit apene wiete Twiegen. De Boom bruukt nich veel Pleeg, is aver anfallig för Appelschorf un Anthraknoos. De Appel sülvst is vun middlere Grött mit en runne Form, de an de Ennen afplatt is. De Sluut is gröön-geel un kann vele verschedene Musters vun Rosa, Root oder Purpur över mehr as de halve Böverflach opwiesen. Opfallige gele, rootgele un witte Punkten künnt op de helen Frucht vörkamen. Dat Fruchtfleesch is geel mit en lichten Toon in’t Gröne. Dat Fleesch is bito saftig, knackig un hett en sööt-suren Smack. Bi’t Snieden verbreedt sik en sööt Aroma. De Appel warrt in de eersten Oktoberweek riep un lett sik
Jan Jozef Alfons Franciscus Krekels (* 26. August 1947 in Sittard) is en ehmalger nedderlannsch Radrennfohrer un Olympiasieger. As Amateur weer Jan Krekels bannig spoodriek: Bi de Olympisch Spelen 1968 in Mexiko wunn he de Goldmedaille in dat Mannschapstietfohren, gemeensam mit Joop Zoetemelk, René Pijnen un Fedor den Hertog; in dat Eenzelstraatenrennen keem he up den elften Platz. Tovör harr he sück dör sien Siege bi de Öösterriek-Rundfohrt un anner Rennen as de Ronde van Overijssel un den Omloop der Kempen de Grundlaag schafft um överhoopt an de Olympisch Spelen deelnehmen to können. 1969 wurr Krekels Profi. 1970 wunn he de Acht van Chaam un 1972 de Ruta del Sol. 1977 wurr he nedderlannsch Viezmeester in't Straatenrennen. Dreemal is he bi de Tour de France antreden, 1971 wunn he de 19. Deelstreck. Jan krekels in de Datenbank vun Radsportseiten.net Jan Krekels in de Datenbank vun Sports-Reference.com (engelsch) Jan krekels in de Datenbank vun de Tour de France (engelsch) Jan Krekels up wielersport.slogblog.nl
Alhena is de Naam vun den drütthellsten Steern in’t Steernbild Tweeschen, de ok as γ Geminorum betekent warrt. De schienbore Helligkeit vun Alhena liggt bi ruchweg +1,9mag, wat bi en Afstand to de Eer vun ruchweg 110 Lj op en afsluute Helligkeit vun -0,7Mag föhrt. Alhena höört mit en 3,3-facken Sünnradius to de Klass vun de Ünnerresen, he lüücht witt un hett de Spektralklass A0. Sien Lüüchtkraft is üm un bi 123 mol so groot as de vun uns Sünn, de Temperatur an de Böverflach warrt mit över 9.200 K angeven. De Naam Alhena stammt ut dat Araabsche al-Han'āh (الهنعه), wat so veel heet as Dat Teken (op’n Hals vun’t Kamel). En anneren Naam is Almeisan (al-Maisān, المیسان), wat Dat Lüüchten bedüüt. Malagnini, M. L.; Morossi, C. (1990): Accurate absolute luminosities, effective temperatures, radii, masses and surface gravities for a selected sample of field stars, Astronomy and Astrophysics Supplement Series 85 (3): 1015–1019